Mikä on kattoläpivienti?
Kattoläpiviennit ovat nimensä mukaisesti elementtejä, jotka menevät katemateriaalin lävitse, kuten poistoputki. Läpivientien lukumäärä on hyvä olla tiedossa tarjouspyyntöä tehdessä, sillä läpivientien vesitiiviyden varmistaminen lisää urakoitsijan työmäärää.
fi
Mikä on sääsuoja?
Kattoremontin ajaksi voidaan tehdä väliaikainen sääsuojakatteesta ja moduuleista tehty suoja. Kosteudenhallintasuunnitelma on tärkeä osa jokaista kattoremonttia.Sääsuoja lisää remontin kustannustehokkuutta, sillä vuokralaitteet, rakennusmateriaalit ja rakenteet suojataan sateelta, pölyltä, auringonvalolta, jäältä, lumelta ja ylipäätään kosteudelta. Työaikaa ei tällöin käytetä esimerkiksi lumenluontiin tai rakenteiden kuivaamiseen.Sääsuoja lisää myös työmaan työturvallisuutta, sillä myös työntekijät ovat suojattuna vesisateelta, tuulelta ja viimalta. Työskentelytiloissa ei ole myöskään lunta tai jäätä, joihin työntekijät voivat liukastua. Sääsuojalla suojatun tilan voi myös lämmittää.Sääsuoja on kuitenkin hintava. Hinta on aina tapauskohtainen, mutta sääsuoja voi olla peräti 40 prosenttia urakan kokonaishinnasta. Omakotitalon katon voi korjata hyvin ilman huputusta, mutta esimerkiksi koulun kohdalla se voi olla ainoa järkevä vaihtoehto.
fi
Mikä on yläpohjan tuuletusratkaisu?
Yläpohjalla tarkoitetaan kokonaisuutta, johon kuuluvat ilmansulku, lämmöneristys, vedeneristys, höyrynsulku, kantava rakenne ja toimiva tuuletus. Katon sisällä oleva lämmin ilma on kosteampaa kuin ulkona oleva ilma, joten se pyrkii kulkemaan rakenteiden lävitse vesihöyrynä ulos.Lämmöneristeen kylmällä puolella voi olla niin tiivis rakenne, että kosteus ei pääsee läpi vaan jää rakenteeseen. Esimerkiksi vedeneriste voi olla näin tiivis. Tästä seurauksena se kosteus jäisi rakenteeseen. Tällöin täytyy olla hyvä tuuletus, jotta rakenteet eivät lahoa tai jäädy.Hyvä yläpohjan tuuletus on kauttaaltaan ristiin tuulettuva. Useissa tapauksissa yläpohjan tuuletus tapahtuu räystäässä olevan kapean raon kautta. Jätettyäsi tarjouspyynnön, voit kysyä Urakkadiilin kautta urakoitsijalta yläpohjan tuuletusratkaisusta, sekä miten se vaikuttaa kattoremontin hintaan.
fi
Mistä kattoremontin hinta muodostuu?
Löydät hintatiedot ja toteutuneiden kattoremonttien hinnat täältä.
fi
Miten katon kaltevuus lasketaan?
Katemateriaalien valmistajat ilmoittavat usein katetyyppien minimivaatimukset suhdelukuina, kuten 1:3. Tämä tarkoittaa sitä, että katon lappeen on kaltevuudeltaan noustava vähintään metrin kolmen metrin matkalla.Pituus mitataan vaakasuoraan harjan räystäslinjasta räystäsreunaan saakka. Korkeus mitataan pystysuoraan harjasta räystäslinjaan saakka.Kun suhdeluvun tietää, kulma on helppo laskea käänteisellä tangentilla. Laskukaava näyttää tältä: tan-1(1:3) = 18,4. Katon kaltevuus on siis 18,4°.
fi
Miten katon kaltevuus vaikuttaa remonttiin?
Katon kaltevuus täytyy tietää kattoremontin alkuvaiheessa. Se on yksi oleellisimpia tekijöitä, joka vaikuttaa kattoremontin hintaan.Mitä loivempi katto, sitä vähemmän materiaalivaihtoehtoja, sillä vesikatteen täytyy muodostaa loivemmassa katossa yhtenäisempi pinta. Täysin tasaiselle katolle, eli tasakatolle, ainoa vaihtoehto on käytännössä huopakatto.
fi
Miten valitsen katemateriaalin?
Se minkä kattomateriaalin voit valita, riippuu myös katon kaltevuudesta.Peltikatto: Peltikaton kaltevuus voi vaihdella todella paljon. Peltikatto on suosittu katevaihtoehto juuri sen käytettävyyden vuoksi. Pääsääntönä voi ajatella, mitä loivempi katto, sitä yksinkertaisempi peltikatetyyppi.Eri peltikatetyyppien minimikaltevuudetTiilikuvioitu peltikate: noin 14°Aaltopeltikate: noin 11°Konesaumattu ja lukkosaumattu peltikate: noin 6°- 8°Lue lisää peltikaton pesusta ja maalauksesta. Tiilikatto: Tiilikate on kaunis vesikate, joka vaatii painonsa vuoksi hyvät alusrakenteet. Se sopii hyvin jyrkemmille katoille. Katon kaltevuuden täytyy olla noin 18° – 14°. Lue lisää tiilikaton pesusta ja pinnoituksesta. Huopakatto: Huopakate asennetaan loiville katoille siten, että saumoja tulee mahdollisimman vähän. Huopakate asennetaan tällöin suurina ja yhtenäisinä pintoina. 5° tai sen alle on tässä tapauksessa loiva katto.Jyrkillä katoilla voidaan käyttää myös palahuopakatetta. Palahuopakatteessa on enemmän saumoja, joten se on alttiimpi vesipaineen tekemille vaurioille saumauksissa, jonka vuoksi sitä ei käytetä loivissa katoissa.
fi